stanford-oval/wikipedia huggingface dataset:
סיומת אינטרנט
תהליך פתיחת הסיומות החדשות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
התהליך של הוספת סיומות אינטרנט כלליות חדשות המשיך לעורר דיונים וסערות רבות בארגון האינטרנט הבין-לאומי (ICANN), ובמשך מספר שנים החל תהליך של הוספת סיומות נוספות למרחב האינטרנט.
בשנת 2005 הושקה הסיומות הראשונה שסימלה תחום של אזור (לא מדינה ולא סיומת גנרית) – לאיחוד האירופי eu. וב-2007 נוספה הסיומת התואמת לאסיה: asia.
כחלק מתהליך פתיחת סיומות חדשות ב-2012 החל תהליך דמוי מכרז, של הגשת בקשות לקבלת זכות לפתיחת סיומות גנריות חדשות. עלות הגשת הבקשה בלבד עמדה על 185,000 דולר ארצות הברית, וכן נדרשה השקעה של מאות אלפי דולרים נוספים, בהכנת תוכניות עסקיות ומשפטיות לכל מי שביקש לרשום סיומת. העלות המוערכת להתמודדות על סיומת עמדה על כחצי מיליון דולר, כאשר לא היו הגשות כפולות של גורמים שונים לאותה סיומת (אז, עלו המבקשים החופפים למכרז של כל המרבה במחיר). תהליך פתיחת הסיומות החדשות כלל כמה סוגי בקשות: סיומות גנריות (כלליות), סיומות למותגים (brand.), סיומות גאוגרפיות (ערים, אזורים וכדומה), סיומות בשפות שונות מאנגלית (IDN's) – שכלל מספר עשרות של בקשות ב-10 שפות שונות – סינית, ערבית, רוסית, הינדי, גרמנית, קוריאנית, יפנית, בולגרית, תאי ועברית.
בסך הכל הוגשו מעל ל-2,000 בקשות, ומתוכן ייפתחו כ-1,400 סיומות חדשות בכל הקטגוריות הנ"ל. תהליך פתיחת הסיומות החל בפועל בנובמבר 2013 ויימשך כשנתיים.
סיומות גנריות בשימוש הממשל של ארצות הברית

האינטרנט החל כיוזמה של הממשל האמריקאי. מסיבה זו מנגנון הכתובות נוצר במקור רק לשימוש אתרים בארצות הברית. לכן, הממשל האמריקאי עושה שימוש בסיומות אינטרנט גנריות לצרכיו. לארצות הברית יש סיומת משלה (us.) אבל נעשה בה שימוש מועט יחסית.
הסיומות הללו הן:
gov. – מוסדות ממשלתיים.
mil. – מוסדות צבאיים.
edu. – מוסדות אקדמיה וחינוך בארצות הברית.
סיומות מדינה

לכל מדינה מוקצית סיומת משלה לפי הסימול הסטנדרטי של שתי אותיות לטיניות של אותה מדינה (תקן בין-לאומי ISO 3166-1). אתרים בארצות הברית, מייסדת האינטרנט, פטורים מסיומת זו (אף על פי שהסיומת "us." שמורה למדינה זאת).
יש 244 סיומות אינטרנט כאלו (הרשימה המלאה, למטה) חלקן בשימוש מאוד נרחב ואילו חלקן מוקצה למדינות ושטחים אוטונומיים חסרי תושבים (לדוגמה: io. שמוקצה לטריטוריות הבריטיות באוקיינוס ההודי, קבוצת איים שמאוכלסים רק על ידי בסיס אמריקאי יחיד).
כל הכתובות מתחת לסיומת המדינה מנוהלות על ידי הממשלה או איגוד האינטרנט המקומי באותה המדינה. בכל מדינה יש מדיניות שונה של הקצאה כתובות ואילו אתרים יכולים להרשם מתחת. בקנדה, בבולגריה, בצרפת, בנורווגיה ובפורטוגל למשל, רק אזרחי המדינה יכולים לרשום אתרים בסיומת שלה (ca. בקנדה, bg. בבולגריה, fr. בצרפת, no. בנורווגיה ו-pt. בפורטוגל). רק אזרחי איטליה ומדינות האיחוד האירופי רשאים לקנות מתחמים עם הסיומת it. איטליה. מדינות אחרות לעומת זאת מרשות לכל אדם לרשום כתובת וכך נוצר מצב שבמדינות שלהן סיומות פשוטות או בעלות משמעות מיוחדת (לדוגמה: טונגה – to., טובאלו – tv. או איי קוקוס – cc.) נרשמים אתרים שאין להם קשר למדינה (לדוגמה go.to) והקצאת הסיומות הופכת להיות מקור הכנסה כספי למדינה.
חלק מהמדינות מפעילות שמות מתחם משניים (second level domain) כגון co.il. או gov.il. בישראל. במדינות אחרות נרשמים האתרים השונים ישירות מתחת לסיומת המדינה (לדוגמה yahoo.fr בצרפת).
יש מספר יוצאי דופן למדינות בעלות סיומת ששונה מהתקן הבין-לאומי. ביניהם הסיומת su. שהייתה שייכת לברית המועצות, שהתפרקה, ומדינות שאימצו שמות לא תקניים כגון בריטניה, המשתמשת ב-uk במקום ב-gb.
ראו גם

Domain Name System
שם תחום
סיומת הונגריה hu. על גבי פסל פיל, שדרת אנדראשי, בודפשט
ארבע-עשרה אוקטבות (אלבום)

| --- | --- |

 אלבום אולפן מאת אבנר קנר ויוני רכטר
 יצא לאור:  8 באוגוסט 1975
 הוקלט:  נובמבר 1974 - מרס 1975
 סוגה:  רוק מתקדם
 שפה:  עברית 
 אורך:  36:41
 חברת תקליטים:  הליקון
 הפקה:  אשר ביטנסקי, צביקה כגן
 עטיפה אלטרנטיבית
 
 עטיפת אלבומה של הלהקה בגרסת התקליט, 1975
 
ארבע-עשרה אוקטבות הוא אלבום בביצוע ההרכב המוזיקלי ארבע-עשרה אוקטבות. האלבום הוקלט באולפני טריטון ויצא בחברת ישראפון. הוא הוסב לתקליטור בשנת 1994 ויצא בסדרת "כנען של פעם" בחברת הליקון.
השירים באלבום

האלבום כולל 12 שירים, מהם שלושה קטעים אינסטרומנטליים. בין השירים:
"הסבון שבמקלחת" שכתב עודד בארי הוא מעין שיר המשך מפוכח לשיר הילדים "הסבון בכה מאוד" של מרים ילן שטקליס, ולשירי ילדים נוספים של אותה התקופה. "הסבון בכה מאוד" התפרסם לאחר 7 שנים בלחנו של צביקה פיק לפסטיבל שירי הילדים.
"דמעות של מלאכים" שהלחין רכטר כבר בגיל 16 למילים של בן כיתתו דן מינסטר בעיבוד רביעיית מיתרים. מאוחר יותר, רכטר ביצע את השיר עם יהודית רביץ במופע המשותף שלהם, "באופן קבוע וחד פעמי", שעלה ב-1979 ותועד כאלבום. גם אריק איינשטיין, עפרה חזה ואסתר עופרים העניקו ביצוע משלהם לשיר.
"To Be Alone" שמושר באלבום באנגלית בוצע בהמשך על ידי אריק איינשטיין באלבום "האהבה פנים רבות לה" (1976) שהפיק לו רכטר. איינשטיין חיבר ללחן מילים בעברית והוא נקרא "לא היה מה שהיה".
שני לחנים לשירי משוררים מוכרים:
"כשאור דולק בחלונך" (עמוס אטינגר) מוכר בלחנו של סשה ארגוב ובביצוע שלישיית גשר הירקון. ארגוב כתב את השיר כסרנדה ואילו רכטר וקנר כתבו לו לחן קצבי והומוריסטי, המחולק לשני חלקים בסגנונות שונים לחלוטין זה מזה.
"לבדו" (נתן זך) המוכר בשם "לא טוב היות האדם לבדו" בלחנו המאוחר יותר (1978) של מתי כספי ובביצועיהם של דני ליטני, יהודית רביץ וכספי עצמו. הפעם ההבדל בלחנים הפוך: כספי התאים למילים לחן עולץ וקצבי, בעוד שקנר ורכטר יצרו לו לחן איטי ומהורהר. נורית גלרון שרה את הלחן של רכטר, וגרסה זו הופיעה במהדורת התקליטור של אלבומה "שירים באמצע הלילה" שהוקדש לשיריו של זך.
"בלוז שקט מהדרך", השיר החותם את האלבום, הוא השיר היחיד ששר המתופף זהר לוי.
השירים באלבום > רשימת רצועות

כל הלחנים: אבנר קנר ויוני רכטר
חוץ מ
"קטע פה מינור" (לחן: אבנר קנר)
"דמעות של מלאכים" (לחן: יוני רכטר)
| ארבע-עשרה אוקטבות> מס' | ארבע-עשרה אוקטבות> שם | ארבע-עשרה אוקטבות> מילים | ארבע-עשרה אוקטבות> לחן | ארבע-עשרה אוקטבות> משך | ארבע-עשרה אוקטבות>  | ארבע-עשרה אוקטבות>  | ארבע-עשרה אוקטבות>  | ארבע-עשרה אוקטבות>  | ארבע-עשרה אוקטבות>  |
| --- | --- | --- | --- | --- | --- | --- | --- | --- | --- |
| 1. | אומקא גומקא  | רכטר וקנר | רכטר וקנר | 02:44 |  |  |  |  |  |
| 2. | קטע איתי (אינסטרומנטלי)   | - | רכטר וקנר | 02:56 |  |  |  |  |  |
| 3. | שום פרס  | שייקספיר, תרגום:עודד בארי | רכטר וקנר | 02:14 |  |  |  |  |  |
| 4. | קטע פה מינור (אינסטרומנטלי)   | - | אבנר קנר | 02:30 |  |  |  |  |  |
| 5. | הסבון שבמקלחת  | עודד בארי | רכטר וקנר | 02:05 |  |  |  |  |  |
| 6. | To Be Alone  | אורי שמיר | רכטר וקנר | 02:57 |  |  |  |  |  |
| 7. | דמעות של מלאכים  | דן מינסטר | יוני רכטר | 03:22 |  |  |  |  |  |
| 8. | כשאור דולק בחלונך  | עמוס אטינגר | רכטר וקנר | 03:35 |  |  |  |  |  |
| 9. | לבדו  | נתן זך | רכטר וקנר | 03:59 |  |  |  |  |  |
| 10. | ערב בתל אביב  | אורי שמיר | רכטר וקנר | 02:30 |  |  |  |  |  |
| 11. | שבע פי שלוש (אינסטרומנטלי)   | - | רכטר וקנר | 02:11 |  |  |  |  |  |
| 12. | בלוז שקט מהדרך  | דן מינסטר | רכטר וקנר | 05:05 |  |  |  |  |  |
| משך כולל: | משך כולל: | משך כולל: | משך כולל: | 36:41 |  |  |  |  |  |
קרדיטים > חברי ההרכב

אבנר קנר: שירה, פסנתר, פסנתר חשמלי, מלוטרון, מלחין, מעבד
יוני רכטר: שירה, פסנתר, פסנתר חשמלי, מוג, אורגן המונד, מלחין, מעבד
זהר לוי: תופים, שירה ב"בלוז שקט מהדרך"
קרדיטים > מוזיקאים אורחים

אלון אולארצ'יק: גיטרה בס (שירים: 1, 5, 8, 9, 10, 11)
מאיר פניגשטיין: תופים ב"הסבון שבמקלחת" ו"לבדו" (שירים 5, 9)
אפרים שמיר: קולות רקע ב"כשאור דולק בחלונך" (שיר 8)
אבנר יפעת: גיטרה בס (שירים: 2, 3, 4, 6, 12)
אריק כהן: גיטרה בס ב"דמעות של מלאכים" (שיר 7)
יוסי פיאמנטה: גיטרה חשמלית ב"ערב בתל אביב" (שיר 10)
שלמה גרוניך: קולות רקע ב"דמעות של מלאכים" ו"לבדו" (שירים 7, 9)
קרדיטים > הפקה

טכנאי הקלטה: פרנקי גליקסמן וטומי פרידמן
מפיקים: אשר ביטנסקי וצביקה כגן
ציור עטיפה: מיכל לויט
קרדיטים > הסבה לדיסק

עריכה דיגיטלית: די. מסטר
הפקת הדיסק: אודי הניס, תמי סטמרי
הפקה בפועל: אפרת לוין
הערות שוליים

↑  מילות השיר הסבון בכה מאוד באתר שירונט
↑  מילות השיר לא היה מה שהיה באתר שירונט
קובאן קרסנודאר (כדורגל, 1928)

ערך זה עוסק בקבוצת כדורגל מהעיר קרסנודאר ברוסיה. אם התכוונתם לקבוצת כדורסל מהעיר, ראו .
אצטדיון קובאן בעת משחק ליגה, 2005
קובאן קרסנודאר (ברוסית: Кубань Краснодар) היא קבוצת כדורגל רוסית מהעיר קרסנודאר. הקבוצה הגיעה לפשיטת רגל בשנת 2018 והוקמה מחדש בליגה החובבנית, הרביעית בחשיבותה. בשיאה הקבוצה התמודדה מספר שנים בליגת העל הרוסית בכדורגל והעפילה לגמר הגביע הרוסי בכדורגל 2014/2015.
משנת הקמתה ועד 2018 קבוצת הכדורגל נמצאה בבעלות ממשלת מחוז קרסנודאר. בשנת 2018 המועדון הוקם מחדש על ידי המועדון המאוחד של אוהדי הכדורגל של "קובאן" (КРОО «Объединенный клуб футбольных болельщиков «Кубань») המהווה לארגון הגג של אוהדי הקבוצה בעיר קרסנודאר והוא המנהל את קבוצת הכדורגל המחודשת ובכך הפך קובאן למעשה למועדון הכדורגל הראשון ברוסיה הנמצא בבעלות אוהדיו.
שמות הקבוצה

1928—1953 — דינמו
1954—1957 — נפטיאניק
1958—1960 — קובאן
1960—1962 — ספרטק
1963—ואילך — קובאן
היסטוריה

הקבוצה הוקמה בשנת 1928 כ"דינמו קרסנודאר", אך שם הקבוצה שונה ל"נפטיאניק" בשנת 1954, ל"קובאן" בשנת 1958 ו"ספרטק" בשנת 1960. בשנת 1963 השם שונה בחזרה ל"קובאן", כפי שהוא כיום.
הקבוצה שיחקה ברוב שנותיה בליגות הנמוכות של ברית המועצות מלבד 3 עונות בליגה הסובייטית הבכירה (בין העונות 1980 ו-1982) כאשר דירוג השיא שלה היה המקום ה-13 בעונת 1981.
בשנת 1992, עם התפצלות ברית המועצות והקמת הפדרציה הרוסית החלה הקבוצה לשחק בפרמייר-ליג הרוסי אך נשרה כבר באותה עונה ל"ליגה הרוסית הראשונה" (הליגה השנייה בחשיבותה ברוסיה). לאחר מספר עונות ב"ליגה הרוסית הראשונה" וב"ליגה הרוסית השנייה" אך בשנת 2004 הקבוצה חזרה לליגה הרוסית הבכירה, אז נשרה שנה לאחר מכן אך חזרה אליה בסוף עונת 2006. בעונת 2007 שיחקה הקבוצה בליגה הרוסית הבכירה אך סיימה במקום הלפני אחרון ולכן ירדה לליגת המשנה. בעונת 2008 חזרה לליגה הבכירה, אך נשרה מקץ עונה. ב-2010 העפילה שוב לליגה הבכירה אחרי שהבטיחה את המקום הראשון בליגת המשנה, שלושה מחזורים לסיום.
בעונת 2012/13 סיימה במקום החמישי והעפילה לראשונה בהיסטוריה שלה למפעל אירופי וכבר בעונת הבכורה שלה - 2013/14 - בליגה האירופית גברה על פיינורד ומאת'רוול והעפילה לשלב הבתים. בשלב הבתים הקבוצה הוגרלה לבית הכולל את הקבוצות ולנסיה, סוונסי סיטי וסנט גאלן. הקבוצה סיימה את שלב הבתים במקום השלישי בבית והודחה מהטורניר. בעונת 2014/15 העפילה לראשונה בהיסטוריה שלה לגמר הגביע הרוסי בכדורגל והודחה לאחר שלוקומוטיב מוסקבה גברה עליה בתוצאה 3-1.
בעונת 2015/16 נשרה לליגת המשנה הרוסית, בה שיחקה במשך שנתיים. במאי 2018 הכריזה על פשיטת רגל. ביולי 2018 הקבוצה הוקמה מחדש כקבוצת ספורט בבעלות האוהדים ומתמודדת באליפות מחוז קרסנודאר בכדורגל. במאי 2019 הקבוצה שברה שיא צופים לקבוצה חובבנית כשצפו בה קהל של 6,125 איש, שנחשב לשיא צופים למשחק בליגה חובבנית ברוסיה. את עונת 2019, הקבוצה סיימה במקום הרביעי באליפות הכדורגל של מחוז קרסנודאר.
| --- | --- |
               מדי בית עד עונת 2020 :                מדי חוץ מסורתיים 
בעונת 2020 התמודדה בגביע מושל מחוז קרסנודאר, כמועדון חובבני. באוגוסט 2020 אגודת אוהדי קובאן הודיעה כי אינה מכירה במועדון קובאן (2018) ליורשת הקבוצה ההיסטורית וכינו את ארגונה מחדש של קובאן (2018), כמחטף של ממשלת המחוז שלא נועד לשמור על מסורת הקבוצה מאחר שהקבוצה החדשה מציגה לוגו חדש ומדים צהובים-שחורים, המהווים ניגוד מוחלט למדים הצהובים-ירוקים המסורתיים של קובאן. הסכסוך בין האוהדים המסורתיים למועדון החדש הביא לכך שמתקיימות בעיר שתי קבוצות כדורגל באותו שם: קבוצה חובבנית בבעלות האוהדים וקבוצה מקצוענית בבעלות הממשלה המחוזית.
בעונת 2020 הקבוצה הושבתה מפעילות ובעונת 2021 חזרה להתמודד במסגרות החובבניות, בעיקר בגביע מושל המחוז ובאליפות מחוז קרסנודאר. באוגוסט 2021 נרכש סמל המועדון על ידי האוהדים, לקראת הכנות לרישום המועדון בליגה המקצוענית מעונת 2022/2023.
קובאן במפעלים האירופיים

| עונה | טורניר | סיבוב | יריב | ב | ח | תוצאה |
| --- | --- | --- | --- | --- | --- | --- |
| 2013/14 | הליגה האירופית | סיבוב שלישי | סקוטלנד מאת'רוול | 1:0 | 2:0 | 3:0 |
| 2013/14 | הליגה האירופית | פלייאוף | הולנד פיינורד | 1:0 | 2:1 | 3:1 |
| 2013/14 | הליגה האירופית | שלב הבתים | שווייץ סנט גאלן | 4:0 | 0:2 | 4:2 |
| 2013/14 | הליגה האירופית | שלב הבתים | ספרד ולנסיה | 0:2 | 1:1 | 1:3 |
| 2013/14 | הליגה האירופית | שלב הבתים | אנגליה סוונסי סיטי | 1:1 | 1:1 | 2:2 |
בעלות וניהול

משנת הקמתה ועד 2018 קבוצת הכדורגל נמצאה בבעלות ממשלת מחוז קרסנודאר. בשנת 2018 המועדון הוקם מחדש על ידי המועדון המאוחד של אוהדי הכדורגל של "קובאן" (КРОО «Объединенный клуб футбольных болельщиков «Кубань») המהווה לארגון הגג של אוהדי הקבוצה בעיר קרסנודאר והוא המנהל את קבוצת הכדורגל המחודשת ובכך הפך קובאן למעשה למועדון הכדורגל הראשון ברוסיה הנמצא בבעלות אוהדיו.
אצטדיון

הקבוצה מארחת את משחקיה באצטדיון קובאן שהוקם ב-1960 ומכיל 35,200 מקומות. האצטדיון מכיל ארבעה יציעים ובעבר אירח כמה משחקים מגביע אופ"א. האצטדיון ממוקם ברחוב מסילות הברזל, 49 בעיר קרסנודאר.
לאחר שהוקמה מחדש ביולי 2018 עברה לארח את משחקיה במסגרת אליפות המחוז באצטדיון טרוד, המכיל 3,000 מושבים, בו אירחה עד שנת 2020 כשחזרה לארח באצטדיון קובאן.
שחקנים מפורסמים

לטביה יוריס לאיזאנס
רוסיה ולדימיר גבולוב
רוסיה אנדריי סולומאטין
רוסיה ולדימיר בסצ'אסטינק
רוסיה דמיטרי חוחלוב
רוסיה אנרי חגוש
רוסיה אלכסיי איאונוב
ארמניה רוסיה רוברט זבליאן
בוסניה והרצגובינה ברזיל ריקארדו סנטוס לאגו
קנדה אנטה יאזיץ'
חוף השנהב לאסינה טראורה
חוף השנהב איגור לולו
רוסיה איגור קונובאלוב
תארים והישגים

מקום 5 בעונת 2012/2013
זכייה (4): 1948, 1962, 1973, 1987
זכייה (1): 1962, 2010
סגנות: 1979, 2003, 2006, 2008
סגנות (1) 2014/15
ראו גם

אורוז'אי קרסנודאר
קובאן הולדינג
הדרבי של קרסנודאר
הערות שוליים

1 2  В Краснодаре появился ФК «Кубань»
↑  nrg מעריב, סוף עונה: שער לביברס נאתכו, קאזאן הגיעה לאירופה, באתר nrg‏, 26 במאי 2013
↑  «Ротор» остается в ФНЛ из-за банкротства «Кубани»
↑  ФК «Кубань» могут объединить с «Афипсом» и переименовать в «Екатеринодар»
↑  Стартовали с крупной победы
↑  Живее всех живых!, greenmile.ru
↑   קובאן קרסנודאר, סרטון  באתר יוטיוב
↑   קובאן קרסנודאר, סרטון  באתר יוטיוב
↑  6125 ВЕРНЫХ!
↑  ФК «Кубань» вернулся на одноименный стадион
שש כלכלי

| --- | --- |

 סוגה:  כלכלה
 מנחים:  דב גיל-הר קרן אוזן
 ארץ מקור:  ישראל
 שפות:  עברית
 הפקה
 חברת הפקה:  תאגיד השידור הישראלי 
 אתר צילומים:  אולפני הרצליה 
 אורך פרק:  55 דקות
 שידור
 רשת שידור:  כאן 11
 תקופת שידור מקורית:  15 במאי 2017 – 10 באוקטובר 2017
 קישורים חיצוניים
 שש כלכלי
 
שש כלכלי היה מגזין אקטואלי-כלכלי יומי ששודר בערוץ כאן 11 בימי חול בשעות 18:05–19:00 בהגשת דב גיל-הר וקרן אוזן. התוכנית כללה פאנל פרשנים, ראיונות וכתבות.
ב-15 במאי 2017 הייתה לתוכנית טלוויזיה השנייה של כאן 11 ובאותו יום שודרה התוכנית הראשונה, בהגשת דב גל-הר. ב-26 ביוני הפכה התוכנית למוגשת בהגשה זוגית, עם הצטרפות קרן אוזן, לשעבר מגישה ברדיו דרום, לכחצי מהתוכניות מדי שבוע לצידו של גיל-הר. התוכנית האחרונה שודרה ב-10 באוקטובר, ביום בו הסתיים ההסכם עם אולפני הרצליה למיקור חוץ לשלוש תוכניות, והתאגיד כאן החליט לא לחדשה כתוכנית בהפקה פנימית. התוכנית הוחלפה בתוכנית ערב ערב, שמשודרת מדי יום חול בשעות 18:00–19:00, בהגשה זוגית לסירוגין של דב גיל-הר, רינת ספיבק וקרן אוזן.
דב גיל-הר, 2013
The Four

| --- | --- |

סמליל התוכנית
 סוגה:  תוכנית מציאות
 מנחים:  אסתר רדא
 שופטים:  מארינה מקסימיליאן מוקי דיקלה גלעד כהנא
 זוכים:  שרית אביטן
 ארץ מקור:  ישראל ישראל (פורמט) ארצות הברית ארצות הברית (שידור בכורה)
 מספר עונות:  1
 מספר פרקים:  9
 שידור
 רשת שידור:  רשת 13
 תקופת שידור מקורית:  14 באוקטובר 2018 – 14 בנובמבר 2018
 קישורים חיצוניים
 אתר התוכנית
The Four (דה פור) ישראל הייתה תוכנית מציאות מוזיקלית שפותחה עלי ידי "ארמוזה פורמטס" מישראל, אשר עלתה לשידור ב-14 באוקטובר 2018 במסגרת שידורי רשת 13, ונגמרה ב-14 בנובמבר 2018. הפורמט של התוכנית, נמכר בשנת 2017 לרשת פוקס האמריקאית, ונמכר ל-20 מדינות נוספות. לאחר הצלחת התוכנית בארצות הברית נרכש הפורמט לשידור בישראל על ידי "רשת". התוכנית כשלה ברייטינג, ולכן לא המשיכה לעונה נוספת. את העיבוד המוזיקלי לתוכנית עשה יוסי מור.
רביעיית השופטים בתחרות היו מארינה מקסימיליאן, מוקי, דיקלה וגלעד כהנא ומנחת התוכנית הייתה אסתר רדא. המנצחת של העונה הראשונה היא שרית אביטן. המסיימת במקום השני, כיתריה, השתתפה לאחר התוכנית בכוכב הבא לאירוויזיון 2019 וגם שם הגיעה למקום השני.
פורמט התוכנית

הייחוד בפורמט, שכבר בתוכנית הראשונה מוצגת "רביעיית הגמר" שנבחרה על ידי השופטים. בכל תוכנית מגיע מתמודד חדש לאולפן, במטרה לתפוס את המקומות של המתמודדים האחרים.
בשלב הראשון, צריך המתמודד לשיר שיר באולפן מול 4 השופטים. רק אם קיבל את כל 4 ההצבעות (אחת מכל שופט), יופיעו על הרצפה 4 טבעות כחולות. משמע - הוא מעפיל לשלב הבא.
במסגרת השלב השני, המתמודד שניצח בוחר מול מי מרביעיית הגמר הוא יתמודד בדו-קרב על מקום ברביעייה. כל אחד משניהם מבצע שיר מול קהל באולפן אשר מצביע ובוחר מי ניצח בדו-קרב. אם המתמודד החדש ניצח, אז הוא נכנס לרביעיית הגמר במקומו של המפסיד, ואם המתמודד מהרביעייה מנצח, הוא חוזר לשבת בכיסא שלו. המנצח מוגן מהדחה באותה תוכנית שבה ניצח.
תוכנית הגמר נערכה ב-14 בנובמבר 2018, לאחר שהוחלט על קיצור העונה ל-9 פרקים, בהתאם למודל האמריקאי, עקב נתוני רייטינג נמוכים מהצפוי, ובה התמודדו ארבעת הפיינליסטים על הניצחון בתחרות כולה.
רביעיית הגמר

רביעיית הגמר בתחילת התוכנית הראשונה, שנערכה ב-14 באוקטובר, כללה את מיי פיינגולד, שרית אביטן, שיר לוי ויהונתן אבידני. בתוכנית זו הפסיד אבידני בדו-קרב מול המתמודדת החדשה שירז לנציאנו, שעקב כך החליפה אותו ברביעיית הגמר. מיי פיינגולד שניצחה בדו-קרב, נשארה ברביעיית הגמר. בתוכנית השנייה המתמודדת כיתריה ניצחה את שירז לנציאנו ותפסה את מקומה ברביעייה, ואילו שרית אביטן ניצחה בדו-קרב הראשון שלה ונשארה בתוכנית. בתוכנית השלישית הפסיד שיר לוי בדו-קרב מול מריה דמיטרייבה, ובכך החליפה את מקומו, ובתוכנית הרביעית שרית אביטן ומיי פיינגולד נשארו ברביעיית הגמר אחרי שניצחו את המתמודדים עדי לוי ואביתר קורקוס, זוכה העונה הראשונה של הכוכב הבא. בתוכנית החמישית שרית אביטן ומריה דמיטרייבה נשארו בכיסא שלהן לאחר שניצחו את המתמודדים שלום קדושים ומעיין בוקריס (בהתאמה). בתוכנית השישית שירה אטיאס ניצחה את מיי פיינגולד והצטרפה לרביעייה. בתוכנית השביעית גיא קינן ניצח את שירה אטיאס והצטרף לרביעייה, ובתוכנית האחרונה לפני הגמר אברהם שבת הדיח את גיא קינן, ואופיר בן שטרית (אנ'), שסיימה במקום השני בעונה השנייה של "The Voice ישראל", ניצחה את מריה, ולכן הרביעייה של הגמר הסופי היו: שרית אביטן, אברהם שבת, כיתריה ואופיר בן שטרית.
| 0 | 1 | 2 | 3 | 4 | 5 |
| --- | --- | --- | --- | --- | --- |
The Four
| פרק |  | מתחרים |  |  |  |
| פרק |  | כיסא 1 | כיסא 2 | כיסא 3 | כיסא 4 |
| 1 | הרביעייה המקורית | יהונתן אבידני | שרית אביטן | שיר לוי | מיי פיינגולד |
| 1 | רביעייה שנייה | שירז לנציאנו | שרית אביטן | שיר לוי | מיי פיינגולד |
| 2 | רביעייה שלישית | כיתריה | שרית אביטן | שיר לוי | מיי פיינגולד |
| 3 | רביעייה רביעית | כיתריה | שרית אביטן | מריה דמיטרייבה | מיי פיינגולד |
| 4 | רביעייה חמישית | כיתריה | שרית אביטן | מריה דמיטרייבה | מיי פיינגולד |
| 5 | רביעייה שישית | כיתריה | שרית אביטן | מריה דמיטרייבה | מיי פיינגולד |
| 6 | רביעייה שביעית | כיתריה | שרית אביטן | מריה דמיטרייבה | שירה אטיאס |
| 7 | רביעייה שמינית | כיתריה | שרית אביטן | מריה דמיטרייבה | גיא קינן |
| 8 | רביעייה סופית | כיתריה | שרית אביטן | אופיר בן שטרית (אנ') | אברהם שבת |
ביאורים

↑  מריה הייתה חסינה בפרק זה, מכיוון שפרקים 3 ו-4 צולמו ביחד ובפרק 3 ניצחה בשלב הדו-קרב
הערות שוליים

↑  "קשת היא הדוגמה הכי צינית לריכוזיות בשוק התקשורת הישראלי": המפיק אבי ארמוזה בראיון חסר מעצורים, באתר גלובס, 12 באוקטובר 2018
↑  שרית אביטן היא הזוכה של העונה הראשונה של "The Four", באתר מעריב אונליין, 14 בנובמבר 2018
אורלי וגיא (תוכנית תחקירים)

| --- | --- |

תוכנית התחקירים אורלי וגיא
 סוגה:  תוכנית תחקירים
 יוצרים:  ערוץ 13
 מנחים:  אורלי וילנאי גיא מרוז
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  7
 הפקה
 אורך פרק:  60 דקות
 שידור
 רשת שידור:  ערוץ 13
 פורמט (תמונה):  16:9
 תקופת שידור מקורית:  2 ביולי 2019 – 26 באוקטובר 2020
 קישורים חיצוניים
 https://13tv.co.il/documentary/orli-and-guy/season-01/episodes/
אורלי וגיא הייתה תוכנית תחקירים ישראלית בהנחיית אורלי וילנאי וגיא מרוז. התוכנית שודרה בין ה-2 ביולי 2019 עד ה-26 באוקטובר 2020 ברשת 13 וכללה 7 פרקים.
עונה 1 (2019–2020)

| מס' פרק | נושא התחקיר | תאריך שידור מקוריישראל | נתוני צפייה> מדרוג | נתוני צפייה> מס' צופים | מקור |
| --- | --- | --- | --- | --- | --- |
| 1 | פרשת אייל גולן | 2 ביולי 2019 | 17% | 503,000 |  |
| 2 | המוסד יחידת חיסול | 11 ביולי 2019 | 7.6% | 212,000 |  |
| 3 | פרשת איה נאפה | 8 באוגוסט 2019 | 9.5% | 243,000 |  |
| 4 | רפי כהן | 5 בנובמבר 2019 | 10.7% | 256,000 |  |
| 5 | סודות האימוץ | 28 בדצמבר 2019 | 8.5% | 221,000 |  |
| 6 | איה נאפה הצד שלה | 22 באפריל 2020 |  |  |  |
| 7 | ניסוי הסוכרת הגדול | 26 באוקטובר 2020 |  |  |  |
הערות שוליים

↑  אלכסנדר כץ, הסרט על אייל גולן עקף את מאסטר שף – וניצח את הפריים-טיים, באתר אייס, 3 ביולי 2019
↑  משה בנימין, ג'ובאני זכה - גמר הישרדות VIP עם 22.5% ו-742K צופים, באתר אייס, 14 ביולי 2019
↑  אלכסנדר כץ, נוהל תשעה באב בערוצים; מהדורת שישי של כאן מאבדת צופים, באתר ice, ‏11 באוגוסט 2019
↑  אלכסנדר כץ, מועדון לילה חזרה וניצחה בגדול את הסרט על השף רפי כהן, באתר אייס, 6 בנובמבר 2019
↑  עינת שחק, הכוכב הבא שוב שולטת בפריים; כמה צפו בתחקיר של אורלי וגיא?, באתר אייס, 30 בדצמבר 2019
טלוויזיה במיטבה

| --- | --- |

לוגו התוכנית
 סוגה:  קומדיה בידור  סאטירה
 כותבים:  יוני סמאש, אביה חורחן אברהם
 מנחים:  דודו ארז 
 משתתפים:  אבי אטינגר שחר חסון
 ארץ מקור:  ישראל 
 מספר עונות:  1 
 מספר פרקים:  14 
 הפקה
 עורכים:  עידית הרשקוביץ'
 אורך פרק:  30 דקות
 שידור
 רשת שידור:  שידורי קשת, ערוץ 2
 תקופת שידור מקורית:  7 בינואר 2011 – 29 באפריל 2011
 
טלוויזיה במיטבה הייתה תוכנית בידור קומית סאטירית ישראלית בהנחיית דודו ארז ובהשתתפות שחר חסון ואבי אטינגר, אשר שודרה בקשת בערוץ 2. התוכנית סיכמה את שבוע השידורים בטלוויזיה, באמצעות הקרנת קטעים משעשעים מהערוצים השונים, מערכונים מתוסרטים בהשתתפות כוכבי טלוויזיה מהעבר וההווה, קטעי אנימציה מקוריים, פרודיות על פרסומות וקדימונים, ואירוח כוכבי טלוויזיה הרלוונטיים לשבוע השידורים.
התוכנית עלתה לשידור ב-7 בינואר 2011 ושודרה במשך 14 שבועות, כאשר ב-29 באפריל 2011 שודרה התוכנית האחרונה.
ישנם בתוכנית אזכורים רבים לתוכנית זמן מיסטיקה שמשודרת בערוץ 10, כשבתוכנית הסיום שתי ההפקות אף שיתפו פעולה יחדיו, במערכון שצולם באולפן הטלוויזיה המקורי של התוכנית.
ספין אוף

תולדה ישירה של התוכנית הייתה מיני-הסדרה הקומית "זהירות טלוויזיה" ששודרה בקשת בנובמבר 2011 והתרחשה כביכול מאחורי הקלעים של הפקת התוכנית טלוויזיה במיטבה.
ראו גם

לילה בכיף
מה נסגר?
עושות חשבון

| --- | --- |
 סוגה:  תחקירים
 בימוי:  בועז פרמדר
 מנחים:  נטע אחיטוב: 13 במאי 2015 - 29 באוגוסט 2015   לינוי בר-גפן: 13 במאי 2015 - 25 בספטמבר 2017   סיון קלינגבייל: 29 באוגוסט 2015 - 16 באוגוסט 2018   טליה פלד קינן: 15 בינואר 2018 - 16 באוגוסט 2018
 ארץ מקור:  ישראל ישראל
 שפות:  עברית
 מספר עונות:  6 
 מספר פרקים:  46 
 הפקה
 מפיק:  רם לנדס  מיכל דגון  אוריאט אלה לוי  
 מפיקים בפועל:  אוריאט אלה לוי שחר גרייפר  צביקה יונה  
 חברת הפקה:  קודה תקשורת
 עורכים:  ארנון גל   אבי זילברברג   יסמין קייני   איריס אייזנברג  
 אתר צילומים:  אולפני הרצליה 
 צלמים:  שי שרף   איציק ברכה   תום גת   תומר מונטה   דניאל חנית   עמיקם שילה   דודו יצחקי   ישראל פרידמן
 אורך פרק:  40 דקות
 שידור
 רשת שידור:  ערוץ עשר (2015 - 2019)
 פורמט (תמונה):  16:9 HD
 תקופת שידור מקורית:  13 במאי 2015 – 16 באוגוסט 2018
 קישורים חיצוניים
 האתר הרשמי
 
עושות חשבון הייתה תוכנית תחקירים צרכנית ישראלית בהגשת סיון קלינגבייל וטליה פלד קינן. התוכנית שודרה החל מ-13 במאי 2015 עד ה-16 באוגוסט 2018 בערוץ עשר את התכנית הנחו בעבר גם נטע אחיטוב ולינוי בר גפן.
סקירת הסדרה

| עונה | מספר פרקים | תאריך שידור מקורי ישראל> הפרק הראשון | תאריך שידור מקורי ישראל> מדרוג | תאריך שידור מקורי ישראל> הפרק האחרון | תאריך שידור מקורי ישראל> מדרוג | ממוצע רייטינג |
| --- | --- | --- | --- | --- | --- | --- |
| 1 | 13 | 13 במאי 2015 | 13.8% | 9 בספטמבר 2015 | 11.7% | 9.9% |
| 2 | 10 | 16 בפברואר 2016 | 13.9% | 7 באפריל 2016 |  |  |
| 3 | 12 | 13 ביולי 2016 | 9.8% | 27 בספטמבר 2016 | 8.8% | 9.2% |
| 4 | 11 | 23 בינואר 2017 | 5.3% | 3 באפריל 2017 | 7.1% | 8.4% |
| 5 | 10 | 13 ביולי 2017 | 6.6% | 25 בספטמבר 2017 | 9.5% |  |
| 6 | 9 | 15 בינואר 2018 | 8.1% | 16 באוגוסט 2018 |  |  |